AJAKOHAST OTSE TAEVAST
Vaatate saadet "Ajakohast otse taevast"
ja alustuseks tahaksin lugeda selle saate piibliteksti
Matteuse evangeeliumist 28:18-20, kus öeldakse nii:
"Ja Jeesus astus nende juurde ja kõneles neile:
Minule on antud kõik meelevald taevas ja maa peal.
Minge siis, tehke jüngriteks kõik rahvad,
ristides neid Isa ja Poja ja Püha Vaimu nimesse
ja õpetades neid pidama kõike, mida mina olen teil käskinud!
Ja vaata, mina olen iga päev teie juures ajastu lõpuni.”
Suur tänu!
Lugesime seda teksti seetõttu,
et oleme oma viimastes saadetes vaadanud tagasi minevikule,
tähistades oma 10-aastast teletööd ja koostööd TV7'ga.
Oleme nii rõõmsad selle aja üle.
Kui aga kõik jutud on räägitud ja peod peetud, läheb elu edasi
ja ka Jumala kutse püsib kindlana. - Veel pikka aega.
Mida me selle kutse all silmas peame?
On see vaid mingi peatükk elust, või kestab see pikemalt?
Mina usun, et see on eluaegne asi.
Peaksime kuulutama Jeesusest kogu oma eluaja.
Võiksime öelda isegi nii,
et olles kristlased meid on kutsutud tegema teatud asju.
Vahel me ehk pingutame liiga üle,
kui räägime oma teenimisest või teenimisandidest,
et mis on minu ja sinu osa.
Fakt on see, et me kõigi osa on esindada Jeesust
ja elada seda elu, mida Tema elas ja peegeldas.
Ja ühtlasi viia evangeeliumi edasi.
Nii et see kõik juba sisaldabki seda, mida võiks pidada kristlikuks eluks
ja kristliku koguduse eluks.
Siinkohal ei pea silmas mõnda konkreetset kogudust,
vaid kogu kristlikku kirikut tervikuna, kellele on antud omad ülesanded.
Ja Jumal ise on see, kes valib ja paneb paika
nii apostlid, evangelistid kui pastorid.
Ühtlasi kutsub Ta inimesi olema eestpalvetajad
ja nö varustajad, kellest võime ka lugeda Luuka evangeeliumist,
kus on öeldud, et oli inimesi,
kes järgisid Jeesust ja teenisid Teda oma varadega.
Nii et meil on erinevad ülesanded.
Osa inimesed on abiliste teenistuses ja Jeesus ise rääkis sellest ametist,
öeldes: "See, kes aitab prohvetit."
Prohvet on prohvet, kes teenib oma annis Jumala lapsena,
aga see, kes omakorda teda teenib, saab ka prohveti palga.
Samas aga on kõigi me ülesanne teha seda sama, millest Jeesus rääkis:
"Minge kõike maailma!"
"Ja tehke jüngriks kõik rahvad."
Usun, et suur osa sellest käib ka läbi me igapäevase elu.
Me oleme kristlased ja teeme vaid seda, mida Jumal on andnud meile teha,
nii et sellepärast ei pea ka üliväga palju pingutama.
Samas ei peaks me ka väga palju muretsema selle pärast,
et kuidas minna teisele maale või "kõike maailma",
sest mine tea, kus see veel võiks olla?
Jah, me võime teha seda ühel või teisel moel,
aga samas see ei tähenda tingimata, et me kõik peame hakkama kolima.
Jah, me oleme oma mõtetes ja palvetes kaasas,
ning toetame seda kõike ka rahaliselt.
See huvitav lugu selle rahalise toetusega on,
et see ei puuduta ainuüksi heaolu maid.
Soomet võib igal juhul pidada heaolu maaks, kus läheb hästi
ja kuigi majandusküsimused tekitavad teatud arutelusid
ja on ka neid, kes ehk pisut kogevad rahalisi raskusi,
siis samas ei saa me ometigi väita, et me oleme vaesed.
Samas, kui minna Aafrikasse,
siis võid kohata seal usklikke, kellel pole peaaegu mitte kui midagi.
Kohtasime seal kord üht noormeest, kes tahtis minna Piiblikooli,
aga tal polnud isegi pükse, mida jalga panna.
Nii et ta laenas omale püksid Piiblikoolis käimiseks.
Vat sellistel juhtudel võib rääkida vaestest inimestest.
Või kui me saame mõnelt misjonärilt kirja või sõnumi, kus ta ütleb,
et nälja tõttu on ära söödud isegi kõik puude ja taimede juured,
mistõttu kas Soomel oleks võimalik aidata toiduga?
Loomulikult see aktiveerib meid ja paneb tegutsema.
Kuid mõistad sa, et isegi need inimesed
toovad rõõmu, tänu ja tantsuga oma ohvrianni kogudusse.
Nii et inimesed on kaasas ja annavad oma osa.
Nii võime meiegi kõik olla kaasas kas füüsiliselt,
rahalise toega või palvetega, aga me kõik anname oma panuse.
Seda Matteuse 28 peatükki peetakse muide Misjonikäsuks.
See pole mingi ettepanek või vaba valik nagu osad arvavad,
milles osaleda vaid siis, kui on aega või tekkib "õige tunne";
kui on aega selleks ja vanus, töö või majanduslik seis seda võimaldab.
See puudutab ikka meid kõiki. - Nii on.
Jeesus ei teadnud kaasaja inimese mõtteviisist midagi,
et me teeme vaid seda, mis meile sobib.
Et kui meil on aega koguduse jaoks, siis me anname seda aega
ja kui ei, siis mitte, mistõttu: "Kallis pastor, püüa aru saada!"
Ma ei saa olla kaasas, kuna mul on muudki teha.
Lugedes kogu Jumala Sõna, me näeme algusest kuni lõpuni välja,
et kõige esmane asi jumalariigis ja Tema õigete elus
on Jeesus, kes peab olema esikohal.
Jeesus ise ütles, et Tema on A ja O, algus ja lõpp.
Loomulikult tahab Ta siis olla ka esimene ja viimane meie eludes.
Nii et jutt käib misjonitööst ja selle laiendamisest,
milles me kõik saame kaasas olla.
Eks me mõtle sellele oma töögi raames.
Me kõik jõuame teatud piirini.
Jõudes teatud tasemeni, võib see tunduda üsna mugavana,
sest teatud asjad on nüüd saavutatud
ja tekkib tunne, et nüüd võib poe kinni panna.
- Et ehk läheb nüüd veidi kergemaks. - Just. Et võideldud juba küll.
Aastaid tagasi mõtlesin minagi, et ehk läheb kergemaks,
kui usk püsib ja me pressime läbi.
No ajapikku läheb pisut kergemaks, aga samas ma ka mõistsin,
et me väljakutse on püsiv elada jätkuvalt usust Jumalasse
ja Tema Sõnasse; hoida Temast kuni elu lõpuni kinni,
kuni me elu lõpusirgel võime öelda:
"Halleluuja, nüüd on kõik!" ja me läheme Issanda juurde.
Me oleme teinud tele -ja raadiotööd 10 aastat.
Raadiotööd pisut kauemgi,
mistõttu tänu Jumalale inimeste eest, keda oleme nende läbi kohanud.
Palju inimesi on tulnud usule, paljud on saanud terveks
ja Jumal on aidanud ka majanduslikes asjades,
mistõttu on tõesti tore,
kui inimesed tulevad jagama sellest, mida Jumal on teinud.
Käisime hiljaaegu ühes poes, kus üks müüja küsis,
et kas meie oleme "need ja sealt" ja me olime "need ja sealt".
Ta oli regulaarselt kuulanud me raadiosaateid
ja ka märganud, et me saateid on veidi vähemaks jäänud.
Igal juhul, need on huvitavad lood.
Samas usun, et Jumal paneb me ellu midagi sellist,
millest kunagi ei saa küll.
Ehk siis - me oleme rahulolevalt rahulolematud.
Ei mäleta siinkohal, oli see Koguja raamatus või Õpetussõnades,
kus on öeldud, et on asju, millest ei saa kunagi küll.
Üks neist on näiteks tuli. Tuli vajab alati "kütet" juurde.
Ka meie kasutame oma kõnepruugis sõna "tuli" - Püha Vaimu tuli,
südame tuli, mis põleb hingede, Jeesuse ja jumalariigi pärast.
Samas võime kõige selle kaudu kogeda,
et me pole veel omadega valmis.
Me pole oma päevatööga veel valmis.
Oleme küll pensioniealised,
kuid samas me süda siiski lööb ja põleb kõige täiega.
Nii et sa tahad jätkata teletööga? - Just. Ikka veel?
Me ei taha ainult jätkata, aga ka laiendada seda tööd.
Kuigi meil on kogudus, mis on ülemaailmne.
Kuigi me kogudus on aktiivne,
siis ristiusu peamistest alustaladest on üks kindlasti palve.
Kas Soomes on üldse mõnda paika, kus ei palvetataks?
Ei. Kuhu iganes sa ka ei läheks, ikka leidub inimesi, kes palvetavad.
Leidub oma palveringkondi, mis on tõesti julgustav, et palvetatakse.
Selles osas on Soomes tõesti lood hästi. Ja ka teistes paikades.
See kõik on iseenesest väga hea, aga sellest hoolimata on inimesi,
kes pole kuulnud midagi Jumala väest.
Ehk siis - üks asi on kuulda evangeeliumit
ja kirikus Jumala Sõna.
Euroopas on maid, kus kirikus käimine on palju tavalisem
kui meil siin Soomes.
Me peaksime käima kirikus ja minu soovitus on,
et käiksid kirikus või koguduses vähemalt korra nädalas.
Vähemalt korra nädalas.
Ja meil on ka inimesi, kes seda teevad.
Katoliiklikes maades ja mujalgi käiakse kirikus,
kuid samas see ei tähenda veel,
et inimesed on kogenud Jumala väge päästetud saamiseks.
Nii nagu Soomeski - 75% inimestest kuulub Luteri kirikusse.
Lisaks sellele on meil veel nelipühi kirik, vabakirik, adventistid
ja karismaatilised vabakogudused, kuhu alla ka Elu Sõna kogudus kuulub.
Nii et meil on nii inimesi kui ka suurel hulgal jumalateenistusi.
Kuid samas me ei saa väita,
et meil oleks üliväga palju uuestisündinud inimesi.
Ametlikud uuringute tulemused näitavad,
et u 300 000 inimest tunnistab end olevat uuestisündinud.
See tähendab, et nad on kogenud Jumala väge päästeks.
See teeb vähe ärevaks ja sa mõtled: nii palju inimesi käib kirikus
ja paljud neist peavad end isegi kristlasteks,
aga tegelikult ei ole.
Seetõttu on meil oma osa täita.
Mitte, et neid süüdistada,
sest jutluste kaudu on iseenesest väga kerge hakata süüdistama
või hukka mõistma, kuid meie asi pole süüdistada.
Piisab ühest, kes seda juba nagunii teeb ja see on Saatan.
Meie ülesanne on trööstida ja olla teenäitajaks, öeldes:
siin on tee päästele ja ühtsesse osadusse Jumala rahvaga.
Samas ei pea me seda kõike tegema vaid päid silitades,
aga ma usun, et vajame selleks ka Jumala väge.
Püha Vaimu väge.
Me kõik vajame Püha Vaimu väge, et paluda inimeste eest,
et Jumala vägi neid tabaks.
Kui aga mõelda raadio -ja teletöö peale
ning teletöö laiendamisele, siis me oleme rõõmsad selle üle,
et oleme nähtavad ka Eestis.
Sa Pia räägid ju vahel päris hästi eesti keelt.
Meil on hea tõlk seal.
Meil on hea tõlk - Anne-Ly Raukas, kes on meie tubli abiline
ja muudab me teksti üsna mõistetavaks.
Nii et ainuüksi me lähipiirkonnas on inimesi,
kes ei oska ehk nii palju soome keelt, aga oskavad inglise keelt -
vähemalt samal tasemel, mis meiegi,
mistõttu meie palve ja unistus on
hakata tegema ka ingliskeelseid saateid.
Sekka ka pisut rootsikeelseid saateid,
kuigi Roostis on juba väga palju häid saateid.
Tahan tänada teid kõige abi eest nii palvete kui rahalise toe näol.
Soovides jätkuvalt toetada TV7 tööd, võite helistada 900 1777 (7 eur) Aitäh!
Meie ülesanne on jagada midagi inimestele,
kes ei ole kuulnud ega kogenud Jumala väge päästeks.
Rooma kiri 1:16 ütleb, et evangeelium on ju Jumala vägi päästeks.
Esmalt juutidele ja siis ka kreeklastele, mis tähendab paganaid
ehk siis kõiki rahvaid, kelle sekka ka meie kuulume.
Jumala vägi on mõeldud päästeks.
Me ei tee jüngreid läbi väliste tegude.
Me ei tee jüngreid seeläbi,
et liidame inimesi mingi "klubi", osaduse või kirikuga.
Nii nagu varemgi oleme öelnud,
et sinust ei saa auto vaid seetõttu, et viibid pikka aega garaažis.
Veel vähem saab sinust kristlane seetõttu, et kuulud kuhugi kirikusse.
See on muidugi hea, kui käid kirikus, kus kuulutatakse Jumala Sõna,
sest siis see hakkab su elu üle ka mõju avaldama.
Kuid kas Jumal pole mitte huvitav kuju, leiutades televiisoreid ja internetti?
Neil lõpuaegadel, kus praegu elame, Jumal arendab taolisi asju.
50-60 aastat tagasi võidi ju mõelda, et telekas on kindlasti Saatana leiutis,
kuid ma ei usu seda.
Ma ei usu, et Saatan suudaks midagi nii head välja mõelda,
nii et ma usun, et Jumal ise on andnud selle tarkuse ja tunnetuse
paljudele teadlastele, kes on läinud ja sillutanud teed,
uskudes samal ajal ise ka Jumalat.
Samas mõeldes ajastute lõpule, kus inimeste arv pidevalt kasvab...
Kui mitu miljardit meid hetkel on?
Vähemalt üle 7 miljardi, kui mitte juba sinna 8 miljardi ligi.
Nii et inimeste arv kasvab meeletu kiirusega,
kuigi õnneks on veel maailmas ka piisavalt vaba pinda, nii et ruumi on.
Mina usun, et kui me vaid jagaks õiglaselt kogu toitu ja võimalusi,
mis maailmas on, siis sellest piisaks kõigile.
Nii et meil ei peaks olema inimesi, kes surevad näljasurma.
Igal juhul, inimeste hulk kasvab
ja maades, kus pole sama seis kui Soomes,
vaid on palju teisi usundeid - lausa lugematu hulk,
siis seal on ka inimesed, kes ei tunne Jeesust.
Seetõttu: kas saame, jaksame ja julgeme uskuda Jeesuse sõnu,
kui Ta ütles: "Mina olen tee, tõde ja elu."
Ta ei öelnud, et Ta on üks valikuvariantidest,
vaid et Ta on tee.
Ja ilma Temata ei pääse keegi Jumala juurde.
Seetõttu inimesed vajavad Jeesust.
Me teame, et Jeesus on teinud siin-seal imelisi asju ja inglid on olnud kohal
ning Jeesus ise on ilmutanud end teatud inimestele,
et nad võiksid kuulda Temast,
kuna polnud ühtegi jutlustajat, kes oleks neile Temast rääkinud.
Samas aga on see siiski meie põhiülesanne
minna kogu maailma ja teha rahvast Jeesuse jüngrid.
Sa oled kindlasti lugenud Apostlite tegude raamatut.
Kui mitte, siis soovitan soojalt.
Jah, sa võid alustada evangeeliumite lugemisest,
aga jätkata seejärel ka Apostlite tegude raamatuga,
mis tutvustab lähemalt koguduse elu ja seda, kuidas see algas.
Kogudus sai oma alguse väga imelisel moel.
Püha Vaim tuli ja täitis 120 palves olnud inimest,
mis omakorda tingis selle, et tuhanded inimesed tulid usule
ja kogudus hakkas kasvama.
Kohe võimsalt kasvama,
sest algkoguduse kohta on öeldud, et seal oli tuhandeid inimesi.
Kuid lugedes Apostlite tegude 8 peatükki,
saab ka selgeks, miks just see peatükk.
Soome laiendatud Piibli tõlge ütleb:
"Ka Saulus oli Stefanose hukkamise poolt.
Stefanos, üks koguduse teenritest, surmati seetõttu,
et ta kandis endas nii suurt Jeesuse väge ja au.
Sel päeval tõusis suur tagakiusamine Jeruusalemma koguduse vastu
ja kõik peale apostlite hajutati mööda Juuda- ja Samaariamaad."
Kogu kogudus löödi laiali.
Me ütleks selles olukorras: "Kõik on läbi! Mida me nüüd teeme?"
"Kogu meie lootus ja usk on kadunud! Oleks me parem surnud!"
Kuid need inimesed olid kogenud nii suurt Jumala väge,
et kuigi nad pidid jätma maha oma kodud ja Jeruusalemma,
ei kaotanud nad siiski oma julgust,
vaid mõistsid, et kuigi olukord on tõsine,
peitub selles samas ka üks võimalus.
Nii et ükskõik, kui negatiivne ka kõik ei tundunud,
see lõi neile ühe võimaluse.
Lugedes edasi Ap.11:19, siis seal on öeldud järgmist:
"Need, kes olid Stefanose pärast tekkinud viletsuses hajutatud,
käisid mööda maad Foiniikiani ja Küprose saareni ja Antiookiani,
rääkides sõna ainuüksi juutidele.
Nende hulgas oli ka Küprose ja Küreene mehi,
need rääkisid pärast Antiookiasse jõudmist ka kreeklastele (so paganaile)
kuulutades neile evangeeliumi Issandast Jeesusest.
Issanda käsi oli nendega, ja suur oli nende arv,
kes uskuma hakates pöördusid Issanda poole."
Nii et nad laiendasid oma haaret keset kitsaid aegu.
Ka meie peaksime seda tegema.
Nii et palume, et meiegi võiks laieneda.
Me ei saa võtta midagi, mida meile ei anta,
aga me saame paluda Jumalat nagu Jaabes:
"Laienda minu telgivaiu ja anna mulle lisa,
sest ma pole rahul sellega, mis on."
Jah, meil on Soomeski ja Põhjamaal veel palju tööd teha,
aga samas on nii palju teisigi, kes pole kunagi kuulnud Jeesusest.
Nii et andku Jumal meile kõigile võimalusi - üks, kaks, kolm või enam.
Nii et me palume üheskoos ja sa võid seal koduski tõsta käed Jumala poole,
paludes, et me võiks laieneda ja minna kaugemale kui eales varem.
Aitäh Sulle, Jeesus, et Sa viid meid edasi
nii nagu Sa oled meid siiani väga võimsalt ja ustavalt aidanud.
Issand, me täname Sind nende 10 aasta ja iga saate eest;
iga inimese eest, kes on kuulnud, võtnud vastu ja kogenud Sinu väge;
saanud päästetud ja täidetud Püha Vaimuga,
kogenud tervenemist Sinu vermete läbi ja Su Sõna väe kaudu.
Kuid me palume praegu, et Sa annaksid väge laieneda.
Me igatseme enamat ja telesaateid ka teistes keeltes,
mistõttu Issand, anna jõudu, võimet ja ka rahalist tuge -
kõike, mida me vajame.
Eespalvetajaid, et võiksime võita nii palju hingi kui vähegi võimalik
enne kui päev jõuab öösse.
Jeesuse nimel.
Jumal õnnistagu sind! Aitäh, et olid täna õhtul koos meiega.
Vaata meid taas nädala pärast! Kõike head! - Kohtumiseni!
Tõlge: Anne-Ly Raukas